b'\n_START_ARTICLE_\nMoldavijos l\xc4\x97ja\n_START_SECTION_\nIstorija\n_START_PARAGRAPH_\n1918-1940 m. ir dar kart\xc4\x85 1941-1944 m., kai Moldavija buvo Rumunijos dalimi, Rumunijos l\xc4\x97ja buvo naudojama rytin\xc4\x97je Moldavijos dalyje. Moldovos l\xc4\x97ja buvo \xc4\xafvesta 1993 m. lapkri\xc4\x8dio 29 d., po Taryb\xc5\xb3 S\xc4\x85jungos gri\xc5\xabties ir Moldovos Respublikos nepriklausomyb\xc4\x97s atk\xc5\xabrimo. Ji pakeit\xc4\x97 senesnius Moldovos kuponus santykiu 1 l\xc4\x97ja = 1000 kupon\xc5\xb3._NEWLINE_Padniestr\xc4\x97je, nepripa\xc5\xbeintoje atsiskyrusioje nuo Moldovos respublikoje, vietoj l\xc4\x97jos naudojamas Padniestr\xc4\x97s rublis.\n_START_SECTION_\nMonetos\n_START_PARAGRAPH_\n1, 5, 10 ir 25 ban\xc5\xb3 monetos kaldintos i\xc5\xa1 aliuminio bei 50 ban\xc5\xb3, kaldintos i\xc5\xa1 aliuminio-bronzos. 1993 m. i\xc5\xa1leistos 50 ban\xc5\xb3, 1 ir 5 l\xc4\x97j\xc5\xb3 monetos buvo i\xc5\xa1 ner\xc5\xabdijan\xc4\x8dio plieno, bet jos yra i\xc5\xa1imtos i\xc5\xa1 apyvartos.\n_START_SECTION_\nNeoficialios valiutos\n_START_PARAGRAPH_\nAntroji, neoficiali, valiuta Moldovoje yra JAV doleris. Po Europos S\xc4\x85jungos suk\xc5\xabrimo, tre\xc4\x8di\xc4\x85ja neoficialia valiuta tapo euras. \xc5\xa0i\xc5\xb3 valiut\xc5\xb3 kursas stipriai veikiamas politinio ir ekonominio nestabilumo Moldovoje.'